laion/Wikipedia-Exotic huggingface dataset:
হিনো কুমাজো

হিনো কুমাজো (日野 熊蔵, ৯ জুন ১৮৭৮ - ১৫ জানুয়ারি ১৯৪৬) একজন জাপানি উদ্ভাবক এবং বিমান চালনার অগ্রদূত ছিলেন। তার সবচেয়ে বিখ্যাত আবিষ্কার হল এম১৯০৮ পিস্তল। হিনো কুমাজো জাপানের কুমামোটোর হিতোয়োশিতে জন্মগ্রহণ করেন। তিনি সাগারা ডোমেনের একজন সামুরাই অর্থাৎ জাপানী যোদ্ধার বড় ছেলে ছিলেন। সামরিক প্রস্তুতিমূলক স্কুলে পড়ার পরে ১৮৯৮ সালে তিনি ইম্পেরিয়াল জাপানিজ আর্মি একাডেমির থেকে স্নাতক হন। হিনো কুমাজো মার্কিন যুক্তরাষ্ট্র এবং যুক্তরাজ্যের পিস্তলের পেটেন্টের উপর ব্যাপক গবেষণার জন্য বিশেষভাবে পরিচিত। তিনি বিনিয়োগকারী তোমোজিরো কমুরোর সাথে ১৯০৮ সালে হিনো-কমুরো পিস্তল আবিষ্কার করেন। তবে পরীক্ষার সময় কাঠামোগত ত্রুটির কারণে দুটি দুর্ঘটনায় তার বাম হাতে গুরুতর আঘাত লেগে একটি আঙুল নষ্ট হয়ে যায়। ১৯০৯ সালে হিনো যুদ্ধে বিমান ব্যবহারের জন্য অ্যারোনটিক্যাল ইঞ্জিনিয়ারিং এবং সামরিক প্রয়োগ অধ্যয়নের জন্য ফ্রান্সে যান। সেখানে ইয়োশিতোশি তোকুগাওয়ার সাথে তার সাক্ষাৎ হয়। হিনো ফ্রান্সে একটি বিমানের ইঞ্জিন কেনার চেষ্টা করেন কিন্তু সেভাবে সফল হন নি। তিনি ঐ বছর ২৫ জুলাই জার্মানিতে চলে যান, সেখানে তিনি জোহানিস্টাল এয়ার ফিল্ডে ফ্লাইট নিয়ন্ত্রণের দক্ষতা শিখেন। এখনে তিনি একটি গ্রেড মনোপ্লেন কেনেন। পরে তিনি বিমানটি জাপানে পাঠািয়ে দেন। ১৯১০ সালের ১৪ ডিসেম্বর তিনি ইয়োযোগী প্যারেড গ্রাউন্ডে (যেখানে এখন টোকিওর ইয়োগি পার্ক অবস্থিত) জাপানের প্রথম বিমান সফলভাবে ওড়াতে সক্ষম হন। সেইসময় ৬০-মিটারের এই বিমানটি উড়তে খুব কম মানুষই দেখেছিলেন। তাই এটি তেমন ভাবে প্রচারের আলোয় আসতে পারেনি। ১৯১০ সালের ১৯ ডিসেম্বর ইয়োশিতোশি তোকুগাওয়ার সহায়তায় ইয়োগি প্যারেড গ্রাউন্ডে জাপানের প্রথম বিমান সফলভাবে আকাশে ওড়ে। এই উড়ান অনেক বেশি প্রচারের আলোয় আসায় অনেকেই হিনোর আগের উড়ানের কথা ভুলে গিয়েছিল। টোকুগাওয়া এবং হিনো বিমানের নতুন প্রযুক্তিগুলি ইম্পেরিয়াল জাপানিজ আর্মি জেনারেল স্টাফের কাছে পেশ করেন। এই নতুন প্রযুক্তিগুলি ইম্পেরিয়াল জাপানিজ আর্মি এয়ার সার্ভিস প্রতিষ্ঠা করতে সাহায্য করে। হিনোকে ১৯১১ সালে ফুকুওকা পদাতিক রেজিমেন্টে মেজর পদে পদোন্নতি দেওয়া হয়। ১৯১৬ সালে বিমানের ইঞ্জিন রক্ষণাবেক্ষণ এবং উন্নয়নর জন্য তাকে কোশিকাওয়া অস্ত্রাগারে পাঠানো হয়। ১৯১৮ সালে অধীনস্থদের ব্যর্থতার জন্য তাকে দায়ী করা হলে তিনি ৪০ বছর বয়সে পদত্যাগ করেন। সেখানে তিনি স্বেচ্ছা অবসর নেন। এরপর তিনি বেসরকারীভাবে একজন উদ্ভাবক হিসাবে জীবিকা নির্বাহ করেন। দূর্ভাগ্যের বিষয় তার অনেক উদ্ভাবন ব্যবহারিক কাজে লাগানো হয়নি। ১৯৩৩ সালে, হিনো স্বাধীনভাবে একটি হেলিকপ্টারের তৈরি করেন। ১৯৩৫ সালে একটি রামজেট ইঞ্জিন এবং একটি লেজবিহীন বিমানের নকশা তৈরি করেন যা কিমুরা এইচকে-১ এবং কায়াবা কু-২ গ্লাইডার বিমানের ভিত্তি ছিল বলা চলে। ১৯৪১ সালে বিশ্বযুদ্ধের সময় তিনি সামরিক বাহিনীকে একটি স্বয়ংক্রিয় রাইফেল তৈরির প্রস্তাব দিয়েছিলেন যা তিনি তৈরি করেন কিন্তু এটি গৃহীত হয়নি। ১৯৪২ সাল থেকে তিনি রকেট উদ্ভাবনের কাজে মনোনিবেশ করেন। ১৯৪৫ সালে টোকিওতে বোমা হামলায় তার তার বাড়ি ধ্বংস হয়ে বেশিরভাগ রেকর্ড হারিয়ে যায়। তিনি প্রায় নিঃস্ব হয়ে পড়েন। তিনি যক্ষ্মা রোগে আক্রান্ত হন। ১৯৪৬ সালের ১৫ জানুয়ারি ৬৭ বছর বয়সে জাপানের টোকিও শহরে অপুষ্টিজনিত কারণে হিনোর জীবনাবসান হয়। Hino Kumazō [১] [২] [৩] ওয়েব্যাক মেশিনে আর্কাইভকৃত ১৪ নভেম্বর ২০২৩ তারিখে History of Early Aviation in Japan, Shinji Suzuki, University of Tokyo, Tokyo; Masako Sakai, Japan Aeronautic Association, Tokyo AIAA-2005-118 43rd AIAA Aerospace Sciences Meeting and Exhibit, Reno, Nevada, Jan. 10-13, 2005
নোবেল চোর

নোবেল চোর হল ২০১২ সালের একটি বাংলা ভাষার ভারতীয় চলচ্চিত্র। এটি পরিচালনা করছেন সুমন ঘোষ। প্রধান চরিত্রে অভিনয় করেছেন মিঠুন চক্রবর্তী, সৌমিত্র চট্টোপাধ্যায়, রূপা গঙ্গোপাধ্যায় এবং শাশ্বত চট্টোপাধ্যায়। ছবিটি আনুষ্ঠানিকভাবে বিএফআই চলচ্চিত্র উৎসবের জন্য নির্বাচিত হয়েছিল। প্রথম এশীয় নোবেল বিজয়ী রবীন্দ্রনাথ ঠাকুর ভারতে একজন চিহ্নিত সম্মানিত ব্যক্তি। ২০০৪ সালে ২৪ মার্চ বাংলার শান্তিনিকেতন থেকে তার নোবেল পদক চুরি হয়, যেখানে এটি তার বাসভবন যাদুঘরে পরিণত হয়েছিল । পরবর্তীকালে, দেশব্যাপী ক্ষোভ শুরু হয় এবং দোষীদের খুঁজে বের করার জন্য ব্যাপক তল্লাশি অভিযান চালানো হয়। শেষ পর্যন্ত মেডেল পাওয়া যায়নি এবং সেন্ট্রাল ব্যুরো অফ ইনভেস্টিগেশন (সিবিআই) ২০১০ সালে মামলাটি বাদ দিয়েছিল। এর পটভূমিতে একজন দরিদ্র কৃষক ভানু (একটি কাল্পনিক চিত্রায়ণ) "নোবেল চোর" হিসেবে পরিস্থিতিগতভাবে জড়িত হন। চুরিতে তিনি জয়ের শহর কলকাতায় যাত্রা শুরু করার সিদ্ধান্ত নেন - তার নিজের জীবনযাত্রার পাশাপাশি তার দরিদ্র গ্রামের উন্নতির লক্ষ্যে পুরস্কারটি ফেরত বা বিক্রি করতে। সে পুরো গ্রামের ভরসা হয়ে ওঠে। শহরে আসার পর, ভানু দুর্বৃত্ত, অদ্ভুত স্মৃতিচিহ্ন সংগ্রহকারী, উদ্যোক্তাদের সাথে অগণিত অভিজ্ঞতার সম্মুখীন হয় যারা দরিদ্র লোকটিকে শোষণ করতে চায়। যার কেবলমাত্র তার ছেলেকে একটি উন্নত ভবিষ্যত দিতে এবং তার দরিদ্র গ্রামের অবস্থাকে উন্নত করার স্বপ্ন ছিল। নোবেল চোর হল এই যাত্রার গল্প যার মাধ্যমে চলচ্চিত্রটি সমসাময়িক ভারতকে সম্পূর্ণরূপে অন্বেষণ করে – বিশ্বায়নের আগ্রাসন, গ্রামীণ-শহুরে বিভাজন এবং ভারতের গ্রামগুলির রাজ্য। আরও গুরুত্বপূর্ণভাবে এটি আধুনিক ভারতে ঠাকুরের দর্শনের প্রাসঙ্গিকতার একটি প্রশস্ত অন্বেষণ হিসেবে ধরা হয়। ভানু চরিত্রে মিঠুন চক্রবর্তী মাস্টার মশাই চরিত্রে সৌমিত্র চট্টোপাধ্যায় দিয়া চরিত্রে রূপা গঙ্গোপাধ্যায় হোরি চরিত্রে শাশ্বত চট্টোপাধ্যায় ভানুর স্ত্রীর চরিত্রে সোমা বন্দ্যোপাধ্যায় মনমাথো পাগলার চরিত্রে শঙ্কর দেবনাথ মনুর চরিত্রে সুদীপ্তা চক্রবর্তী এসপি বীরভূমের ভূমিকায় অরিন্দম শীল রাজ চরিত্রে হর্ষ ছায়া রাতুল চরিত্রে স্বপ্নীল ঘোষ সুজয় ঘোষ একজন নাগরিক হিসেবে, যিনি জানেন না রবীন্দ্রনাথ ঠাকুর কে (ক্যামিও) "Mithunda in Suman's 'Nobel Chor'"। The Times of India। ১০ নভে ২০১০। ১১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২০১১-১১-০৩।  "The Tagore Effect in Suman Ghosh's NOBEL CHOR"। washingtonbanglaradio.com। ১৪ জুলাই ২০১১। ২০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০১১-১১-০৩।  "'Nobel Chor' has been invited at the 16th BIFF"। The Times of India। ১৭ জুলাই ২০১০। ১৩ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১১-১১-০৩।  ইন্টারনেট মুভি ডেটাবেজে Nobel Chor (ইংরেজি)
ট্রাবেকিউলার মেশওয়ার্ক

ট্রাবেকিউলার মেশওয়ার্ক কর্নিয়ার ভিত্তিমূল ঘিরে, সিলিয়ারি বডি-র কাছে অবস্থিত এক ধরনের কলা (tissue)। এটি সম্মুখ প্রকোষ্ঠ (anterior chamber) থেকে অ্যাকুয়াস হিউমার (aqueous humor) বের করে দিতে সাহায্য করে। এই কলা স্পঞ্জসদৃশ ও ট্রাবেকুলোসাইটসমৃদ্ধ। শ্লেমের নালিকা-র (Schlemm's canal) মাধমে এটি তরল পদার্থ রক্তে ফিরিয়ে দেয়।
রয় রাইট (সাংবাদিক)

রয় রাইট ১৯৭৬ থেকে ১৯৭৭ সালের মধ্যে ১৭ মাস ব্রিটিশ সংবাদপত্র ডেইলি এক্সপ্রেসের সম্পাদক ছিলেন। রাইটকে ইভনিং স্ট্যান্ডার্ডে উপ-সম্পাদক হিসাবে পূর্ববর্তী পদ থেকে পদোন্নতি দেওয়া হয়েছিল। তার আমলে, ডেইলি এক্সপ্রেস ব্রডশীট থেকে ট্যাবলয়েড ফরম্যাটে রূপান্তরিত হয়েছিল। ১৯৭৭ সালের জুন মাসে ভিক্টর ম্যাথিউস কাগজটি কেনার কিছু পরে, ডেরেক জেমসন রাইটের স্থলাভিষিক্ত হন। Boycott, Rosie (১৮ সেপ্টেম্বর ১৯৯৮)। "The 30 year newspaper war"। Campaign। সংগ্রহের তারিখ ২১ মে ২০১২।  Greenslade, Roy (২০০৪)। Press Gang: How Newspapers Make Profits from Propaganda। Pan Macmillan। পৃষ্ঠা 314। আইএসবিএন 9780330393768।  Greenslade, Roy (২০০৪)। Press Gang: How Newspapers Make Profits from Propaganda। Pan Macmillan। পৃষ্ঠা 319। আইএসবিএন 9780330393768।  "Street of Shame" (5 August 1977). Private Eye. "Editor quits as new owner seeks 'good news'"। I.P.I. report: Monthly bulletin of the International Press Institute। সেপ্টেম্বর ১৯৭৭।
কনীনিকা

শারীরবিদ্যায় কণীনিকা মানুষ সহ অন্যান্য সকল মেরুদণ্ডী প্রাণীর চোখের সবচেয়ে দৃশ্যমান অংশ। স্ট্রোমা নামক এক ধরনের রঞ্জকজাতীয় ফাইব্রোভাস্কুলার ঝিল্লী দ্বারা কণীনিকা গঠিত।
পিউপিল

তারারন্ধ্র বা পিউপিল পরিবর্তনশীল আকারের গোলাকৃতি অংশ যা চোখের মাঝে অবস্থান করে। তারারন্ধ্র চোখের ভিতরে আলো যাওয়ার পরিমাণ নিয়ন্ত্রণ করে। চোখে আপতিত আলো ভিতরে ঝিল্লী দ্বারা শোষিত হওয়ায় কণীনিকার রঙ দেখতে কালো। তারারন্ধ্র চোখের লেন্সে আলো প্রবেশের মাত্রা নিয়ন্ত্রণ করে। আলো উজ্জ্বল হলে এটি ছোট হয়ে যায় অন্যদিকে আলো মৃদু হলে বড় হয়ে আলো প্রবেশে সহায়তা করে।
সিলিয়ারি বডি

সিলিয়ারি বডি চোখের ভিতরের পরিধিস্থ টিস্যু যা সিলিয়ারি মাস্‌ল (Ciliary muscle) ও সিলিয়ারি প্রসেসের (Ciliary processes) সমন্বয়ে গঠিত। Cassin, B. and Solomon, S. Dictionary of Eye Terminology. Gainsville, Florida: Triad Publishing Company, 1990.
ম্যাকুলা

ম্যাকুলা (/ˈmakjʊlə/) ডিম্বাকৃতির হলুদ রঙের বিন্দু যা মানুষের চোখের রেটিনার মাঝে অবস্থিত। এর ব্যাস প্রায় ১০৫ মিমি এবং তন্তুবিদ্যা (Histology) অনুসারে দুই বা ততোধিক গ্যাংগ্লিয়ন কোষের (Ganglion cells) স্তর দ্বারা গঠিত। ম্যাকুলা লুটিয়া হ'ল ডিম্বাকৃতির আকৃতির রক্তাভ অঞ্চল যা মানুষের চোখের রেটিনার কেন্দ্রের কাছাকাছি এবং কিছু অন্যান্য প্রাণীর চোখে রয়েছে। মানুষের ম্যাকুলার ব্যাস প্রায় ৫.৫ মিমি (0.২২ ইঞ্চি) এবং এটি আম্বো, ফোভোলা, ফোভাল অ্যাভাস্কুলার জোন, ফোভা, প্যারাফোভা এবং পেরিফোভিয়া অঞ্চলে বিভক্ত। শারীরবৃত্তীয় ম্যাকুলা, যা ৫.৫ মিমি (০.২২ ইঞ্চি) ক্লিনিকাল ম্যাকুলা, ১.৫ মিমি (০.০৫৯ ইঞ্চি) -র তুলনায় অনেক বড়, যা শারীরবৃত্তীয় ফোভিয়ার সাথে মিলে যায়। "সংরক্ষণাগারভুক্ত অনুলিপি"। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০২০।  "Interpretation of Stereo Ocular Angiography : Retinal and Choroidal Anatomy"। Project Orbis International। ১৯ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yanoff, Myron (২০০৯)। Ocular Pathology। Elsevier Health Sciences। পৃষ্ঠা 393। আইএসবিএন 0-323-04232-5। সংগ্রহের তারিখ ৭ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Small, R.G. (১৯৯৪)। The Clinical Handbook of Ophthalmology। CRC Press। পৃষ্ঠা 134। আইএসবিএন 978-1-85070-584-0। সংগ্রহের তারিখ ৭ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Peyman, Gholam A.; Meffert, Stephen A.; Chou, Famin; Mandi D. Conway (২০০০)। Vitreoretinal Surgical Techniques। CRC Press। পৃষ্ঠা 6। আইএসবিএন 978-1-85317-585-5। সংগ্রহের তারিখ ৭ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফোভিয়া

ফোভিয়া, যা ফোভিয়া সেন্ট্রালিস নামেও পরিচিত, চোখের একটি অংশ। ম্যাকুলার মাঝে রেটিনা অংশে এর অবস্থান। বইপড়া, গাড়ি চালনা করা, ইত্যাদি কাজে যে তীক্ষ্ণদৃষ্টির প্রয়োজন, সেসব কাজে ফোভিয়া ব্যবহৃত হয়। ফোভিয়ার আকার রেটিনার বাকি অংশের তুলনায় খুবই অল্প। রেটিনার এই অংশে কেবল ২০/২০ দৃশ্য দেখা সম্ভব এবং এর মাধ্যমে দৃশ্যের পূর্ণ বর্ণনা ও রঙ চিহ্নিত করা যায়। অ্যানাটমিক্যাল ম্যাকুলা / ম্যাকুলা লুটেয়া / এরিয়া সেন্ট্রালিস: ব্যাস = ৫.৫ মিমি (~৩.৫ ডিস্ক-ব্যাস) আড়াআড়িভাবে ডিম্বাকৃতির অ্যানাটমিক্যাল পেরিফোভিয়া: ১২ কোন / ১০০ ইউএম অ্যানাটমিক্যাল প্যারাফোভিয়া: ব্যাস = ২.৫ মিমি অ্যানাটমিক্যাল ফোভিয়া / ফোভিয়া সেন্ট্রালিস: ব্যাস = ১.৫ মিমি (~১ ডিস্ক-ব্যাস) ফোভিয়াল অ্যাভাস্কুলার জোন (ফ্যাজ) ব্যাস = ০.৫ মিমি প্রায় ফোভিওলার সমান অ্যানাটমিক্যাল ফোভিওলা ব্যাস = ০.৩৫ মিমি ৫০ কোন / ১০০ ইউএম অ্যানাটমিক্যাল আম্বো ব্যাস = ০.১৫ মিমি ফোভিয়া-সহ চোখের মূল গঠন চোখের গঠনের স্তর চোখের গঠনের অভ্যন্তরীণ স্তর রেটিনার ম্যাকুলা লুটিয়া ম্যাকুলার একটি চিত্র। "Simple Anatomy of the Retina"। ওয়েবভিশন। উটাহ বিশ্ববিদ্যালয়। ১৫ মার্চ ২০১১ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৯।  ইওয়াসাকি, এম; ইনোমাটা, এইচ (১৯৮৬)। "Relation between superficial capillaries and foveal structures in the human retina"। Investigative Ophthalmology & Visual Science। ২৭ (১২): ১৬৯৮–৭০৫। পিএমআইডি 3793399।  হ্যাগম্যান, গ্রেগরি এস.। "Age-Related Macular Degeneration (AMD)"। সংগ্রহের তারিখ ২৭ আগস্ট ২০১৯।  "Macular Degeneration Frequently Asked Questions"। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৯।
অন্ধবিন্দু

অন্ধবিন্দু(Blind spot হল চোখের দৃষ্টিপটের মাঝামাঝি অবস্থিত একটি ক্ষুদ্র অংশ যা আমরা আসলে দেখতে পাইনা (অন্ধ) কিন্তু চোখের অনবরত সামান্য নড়া চড়ার (মাইক্রো-স্যাক্ক্যাড) জন্য ক্ষণিক আগের সেই অংশটির ও তার আশেপাশের দৃশ্য দিয়ে মনের মধ্যে ভরাট করে নিই তাই এর অস্তিত্ব টের পাই না। অন্য চোখের শারীরবৃত্তীয় অন্ধবিন্দু: শারীরস্থানিক অন্ধবিন্দু বা অপটিক ডিস্ক হল চক্ষুগোলকের সঙ্গে চক্ষুস্নায়ুর (অপটিক নার্ভ Optic nerve) সংযোগস্থল, যেখান থেকে গ্যাংলিয়ন কোষ (Ganglion cell) স্নায়ুতন্তুগুলো চোখ থেকে বের হয়ে চক্ষু স্নায়ু (অপটিক নার্ভ) গঠন করে। এখানে আলোক সংবেদী রড ও কোণ কোষগুলি নেই তাই এখানে রেটিনা কোন আলোক চিত্র গঠন করে না তাই এই বিশেষ অন্ধবিন্দুটি একটি শারীরবৃত্তীয় অন্ধবিন্দু। শারীরস্থানিক অন্ধবিন্দু চক্ষুগোলকের ফোভিয়ার কাছকাছি, একই তলে কিন্তু একটু নাকের দিকে অবস্থিত। বিকার-জনিত অন্ধবিন্দু বা স্কোটোমা: রেটিনাইটিস ইত্যাদি কোন রোগজনিত কারণে রেটিনার কোন ছোট ছোট অংশের দৃষ্টিক্ষমতা নষ্ট হয়ে গেলে ও তার চারিদিকের অংশে দৃষ্টি অটুট থাকলে তাকে বলে স্কোটোমা (Scotoma) বা বিকার-জনিত (প্যাথলজিকাল) অন্ধবিন্দু। সমস্ত মেরুদণ্ডী প্রাণীর এই শারীরস্থানীয় অন্ধবিন্দু থাকলেও অক্টোপাস স্কুইড ইত্যাদি সেফালোপোডা জাতীয় প্রাণীদের চোখ যা বাইরে থেকে দেখতে অনেকটা মেরুদণ্ডীদের চোখের মত, তাতে এরকম শারীরস্থানীয় অন্ধবিন্দু থাকে না। বিবর্তনবাদের ঐতিহাসিক বিতর্কে এটি যুক্তি হিসাবে ববহৃত হয়েছিল যে যদি বিশ্ববিধাতা ভগবান (creator god) আমাদের সর্বাঙ্গসুন্দর চোখ দিতে চাইতেন তাহলে তিনি নিশ্চয়ই এরকম অন্ধবিন্দুযুক্ত চোখ দিতেন না, যদি তিনি আমাদের থেকে অপেক্ষাকৃত অণুন্নত জীবদেরও ইতোমধ্যেই অন্ধবিন্দু বিহীন চোখ দিয়েছেন। ১৬৬০ সালে এডমে মেরিয়ট ফ্রান্সে অন্ধবিন্দু প্রথম পর্যবেক্ষণ করেন। তার আগে মনে করা হত যে চক্ষুস্নায়ুর প্রবেশস্থলেই চক্ষুর সংবেদনশীলতা সবচেয়ে বেশি হবে। [১]. নিজের অন্ধবিন্দু দেখা কিন্তু খুব সহজ। নিচে এটি দেখবার একটি পদ্ধতি দেওয়া হল। এই ছকটি বাম চোখের অন্ধবিন্দু দেখবার জন্য তৈরী। অন্ধবিন্দু ফোভিয়া থেকে নাকের দিকে অর্থাৎ বামচোখের ক্ষেত্রে অন্ধবিন্দু ফোভিয়ার ডান দিকে থাকবে। বাম চোখের ফোভিয়া যখন X কে দেখছে তখন চোখকে একটু সামনে পিছনে করলেই একসময় তার বাম দিকের ক-এর চিত্র বাম চোখের অন্ধবিন্দুর উপরে গঠিত হবে। আপনি জানেন যে ক লেখাটি সেখানে ছিল। কিন্তু ক লেখাটি অন্ধ বিন্দুতে পড়লে মনে হবে সেখা কিছু লেখা নেই -- সেখানকার চিত্র তখন তার চারপাশের মেলামেশানো পশ্চাৎপট। Blind Spot Test Blind spot
অক্ষিগোলকের সম্মুখ অংশ

অক্ষিগোলকের সম্মুখ অংশ বলতে অক্ষিগোলকের সামনের অংশকে বোঝায়, যা ভিট্রিয়াস হিউমার, আইরিশ, কর্নিয়া, সিলিয়ারি বডি ও লেন্সের সম্মুখ গঠন । Cassin, B. and Solomon, S. Dictionary of Eye Terminology. Gainsville, Florida: Triad Publishing Company, 1990. "Departments. Anterior segment." ওয়েব্যাক মেশিনে আর্কাইভকৃত ২৭ সেপ্টেম্বর ২০০৬ তারিখে Cantabrian Institute of Ophthalmology.
জোন আন্দের ওলাসাগাস্তি

জোন আন্দের ওলাসাগাস্তি ইমিস্কোস (স্পেনীয়: Jon Ander Olasagasti; জন্ম: ১৬ আগস্ট ২০০০; জোন আন্দের ওলাসাগাস্তি নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল সোসিয়েদাদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন। ২০২২ সালে, ওলাসাগাস্তি স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন। জোন আন্দের ওলাসাগাস্তি ইমিস্কোস ২০০০ সালের ১৬ই আগস্ট তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন। ওলাসাগাস্তি স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। "Real Sociedad de Football S.A.D. – Squad" [রিয়াল সোসিয়েদাদ দে ফুতবল এসএডি – দল]। realsociedad.eus (ইংরেজি ভাষায়)। সান সেবাস্তিয়ান: রিয়াল সোসিয়েদাদ। ৫ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।  "Official Real Sociedad staff in 2023/24 – LaLiga" [২০২৩/২৪-এ রিয়াল সোসিয়েদাদের কর্মকর্তাগণ – লা লিগা]। laliga.com (ইংরেজি ভাষায়)। লা লিগা। ২৫ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০২৩।  https://int.soccerway.com/matches/2022/06/03/europe/uefa-u21-championship-qualification/northern-ireland-u21/spain-under-21/3455419/ https://www.transfermarkt.com/spiel/index/spielbericht/3517460 সকারওয়েতে জোন আন্দের ওলাসাগাস্তি (ইংরেজি) সকারবেসে জোন আন্দের ওলাসাগাস্তি (ইংরেজি) বিডিফুটবলে জোন আন্দের ওলাসাগাস্তি (ইংরেজি) ট্রান্সফারমার্কেটে জোন আন্দের ওলাসাগাস্তি (ইংরেজি) ওয়ার্ল্ডফুটবল.নেটে জোন আন্দের ওলাসাগাস্তি (ইংরেজি) ইএসপিএন এফসিতে জোন আন্দের ওলাসাগাস্তি (ইংরেজি)
পশ্চাৎ প্রকোষ্ঠ (চোখ)

পশ্চাৎ প্রকোষ্ঠ আইরিসের পশ্চাৎ অংশ এবং লেন্সের সম্মুখ অংশ নিয়ে গঠিত। প্রকোষ্ঠটি লেন্সের সাস্‌পেনসরি লিগামেন্ট (Suspensory ligament of the lens) ও সিলিয়ারি প্রসেসের (Ciliary processes) সামনে এবং আইরিসের নিকটস্থ অংশের পিছনে একটি সরু ছিদ্র বিশেষ। চোখের সম্মুখভাগের স্যাজিটাল অংশের উপরের অর্ধেক (চিহ্নিত অংশ চোখের পশ্চাৎ প্রকোষ্ঠ) "Visual System - Segments of the Eye"। teaching.pharmacy.umn.edu। ১৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৯।
কাচীয় অক্ষিরস

কাচীয় অক্ষিরস হল মেরুদণ্ডী প্রাণীর চক্ষুগোলকের অক্ষিপট (রেটিনা, Retina) এবং চোখের মণির (লেন্স, Lens) মধ্যবর্তী শূন্যস্থান পূরণকারী কাচের মত স্বচ্ছ জলীয় রস। ইংরেজি পরিভাষাতে একে ভিট্রেয়াস হিউমার (ইংরেজি: Vitreous humour বা Vitreous humor) বলে। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবণ, চিনি, ভক্ষককোষ (ফ্যাগোসাইট) ও কোলাজেন তন্তু বিদ্যমান। ভক্ষককোষগুলি দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। কাচীয় অক্ষিরসের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং অক্ষিপটে আলো যাতে সহজে বাধাহীনভাবে পৌছতে পারে, তা নিশ্চিত করা।
জেমস অলড্রিচ

জেমস অলড্রিচ (১৮১০-১৮৫৬) একজন সম্পাদক এবং কবি ছিলেন। অলড্রিচ ম্যাটিটাক, নিউ ইয়র্ক- এ জন্মগ্রহণ করেছিলেন, দৃশ্যত ১৪ জুলাই ১৮১০ সালে এবং ১৮৩৬ সালে বিয়ে করেন। তিনি একজন বণিক ও সম্পাদক ছিলেন। তিনি ১৮৩৯ সালে স্বল্পকালীন নিউ ইয়র্ক লিটারারি গেজেট প্রতিষ্ঠা করেছিলেন এবং পরবর্তীতে ১৮৪২-৪৪ সালে নিউ ওয়ার্ল্ড (নিউ ইয়র্ক) এর সম্পাদক হিসাবে কাজ করেন। তাঁর বেশিরভাগ কবিতা তাঁর লিটারারি গেজেটে প্রকাশিত হয়েছিল। তাঁর মৃত্যুর পর, তাঁর কন্যা ব্যক্তিগতভাবে তার কবিতা সংগ্রহ করেছেন। তার কবিতা আ ডেথ-বেড প্রায়ই পুনঃপ্রকাশিত হয়। তিনি ১৮৫৬ সালের ৯ সেপ্টেম্বর মারা যান। James Aldrich from the Edgar Allan Poe Society of Baltimore. Poems by James Aldrich ওয়েব্যাক মেশিনে আর্কাইভকৃত ১৪ অক্টোবর ২০১৮ তারিখে from the PoetryArchive উইকিউক্তিতে জেমস অলড্রিচ সম্পর্কিত উক্তির সংকলন রয়েছে। Works by or about James Aldrich at Wikisource Works by James Aldrich at LibriVox (public domain audiobooks)
আর্থার ফার্থ

আর্থার ফার্থ জুন ১৯৮০ থেকে অক্টোবর ১৯৮১ এর মধ্যে ডেইলি এক্সপ্রেসের একজন সম্পাদক ছিলেন তিনি ডেরেক জেমসনের স্থলাভিষিক্ত হন। ফার্থ তার কর্মজীবন শুরু করেন ল্যাঙ্কাশায়ার ইভিনিং পোস্টে, একটি স্থানীয় দৈনিক পত্রিকা যা তখন ল্যাঙ্কাশায়ারের প্রেস্টনের ফিশারগেট ভিত্তিক ছিল। ম্যানচেস্টারের ডেইলি হেরাল্ডে একটি উপ-সম্পাদক হিসাবে থাকার পর, ৩২ বছর বয়সে তিনি ডেইলি এক্সপ্রেস- এ উপ-সম্পাদকের পদ লাভ করেন এবং ১২ বছর পরে উত্তর সম্পাদক হন এবং ৬ বছর পরে ডেরেক জেমসনের অধীনে উপ-সম্পাদক হন। "Editors of the Daily Express"। The Drone। সংগ্রহের তারিখ ১৮ মে ২০১২।  Orr, Craig (৩০ জুন ২০০৮)। "Daily Express: Hirings and many firings at the Black Lubyanka"। The Independent। সংগ্রহের তারিখ ২১ মে ২০১২।  Greenslade, Roy (২০০৪)। Press Gang: How Newspapers Make Profits from Propaganda। Pan Macmillan। পৃষ্ঠা 325। আইএসবিএন 9780330393768।  টেমপ্লেট:Daily Express editors
স্নায়ুরসায়ন

স্নায়ুবিজ্ঞানের এই শাখায় স্নায়ুতন্ত্রে ক্ষরিত বা স্নায়ুতন্ত্রের উপর ক্রিয়াকারী রাসায়নিক পদার্থ সমূহের বিষয়ে চর্চা করা হয়। নিউরোট্রান্সমিটার স্নায়ুক্ষর (neuroendocrine) পদার্থ নার্ভ গ্রোথ ফ্যাক্টর (NGF), BDNF (Brain derived neurotrophic factor), NT (Neurotrophin) etc নিউরোটক্সিন (স্নায়ুবিষ) স্নায়ুক্রিয় ওষুধ ১৯৫০ সালে, স্নায়ুরসায়ন নিয়ে বৈজ্ঞানিক গবেষণার নীতিমালায় পরিণত হয়। ১৯৫৬ সালে বায়োকেমিস্ট্রি অব দ্য ডেভেলপিং নার্ভাস সিস্টেম শিরোনামে স্নায়ুরসায়নের প্রথম খণ্ড প্রকাশিত হয়। এরপরে আন্তর্জাতিক সোসাইটি ফর নিউরোকেমিস্ট্রি এবং মার্কিন সোসাইটি ফর নিউকেমিস্ট্রি গঠিত হয়। Agranoff, Bernard W. (২২ জুলাই ২০০৩)। "History of Neurochemistry"। Encyclopedia of Life Sciences। ডিওআই:10.1038/npg.els.0003465। সংগ্রহের তারিখ ১৩ নভেম্বর ২০১৪।  Siegel, George J.; Albers, R.W.; Brady, S.T.; Price, D.L. (২০০৬)। Basic Neurochemistry, 7th Ed.। Academic Press। আইএসবিএন 0-12-088397-X।  Basic Neurochemistry online, searchable textbook. American Society for Neurochemistry
এসএলসি টুয়েন্টি২০ টুর্নামেন্ট

এসএলসি টুয়েন্টি২০ টুর্নামেন্ট হল শ্রীলঙ্কা ক্রিকেট কর্তৃক আয়োজিত শ্রীলঙ্কার ঘরোয়া টি২০ ক্রিকেট লিগ, যাতে মূলত শ্রীলঙ্কার ক্রিকেট ক্লাবগুলি অংশগ্রহণ করে। এসএলসি সুপার প্রভিন্সিয়াল টুয়েন্টি২০ প্রতিযোগিতায় আঞ্চলিক ক্রিকেট দলগুলি অংশগ্রহণ করত। "Twenty20 Tournament, 2004 / Results"। CricInfo। ESPN। সংগ্রহের তারিখ ১২ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Twenty-20 Tournament, 2005/06 / Results"। CricInfo। ESPN। সংগ্রহের তারিখ ১২ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Twenty-20 Tournament, 2006/07 / Results"। CricInfo। ESPN। সংগ্রহের তারিখ ১২ মে ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "SLC Twenty20 Tournament, 2017/18 / Results"। CricInfo। ESPN। সংগ্রহের তারিখ ৩ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পদার্থবিজ্ঞানী তালিকা

অন্দের্শ ইয়োনাস অংস্ট্রের্ম অঁরি বেকেরেল আইজাক নিউটন আমাদিও আভোগাদ্রো আর্কিমিডিস আর্থার কম্পটন আর্নেস্ট রাদারফোর্ড আলবার্ট আইনস্টাইন আঁদ্রে মারি এম্পিয়ার আর্নেস্ট কার্ল অ্যাবে হাসান ইবনে আল-হাইসাম বা আলহাজেন আব্রাহাম আলিখানভ আর্যভট্ট আল-বাত্তানি আল-ফাজারি আল-মাসুদি আব্দুল কালাম উইলিয়াম আলিচ-যুক্তরাষ্ট্র(১৯০০-১৯৬৫) এনরিকো ফের্মি এর্ভিন শ্র্যোডিঙার এরিস্টটল ওয়ার্নার হাইজেনবার্গ ক্রিস্টিয়ান ডপলার চন্দ্রশেখর ভেঙ্কট রমন জন বার্ডীন জন স্টুয়ার্ট বেল জর্জ সায়মন ও'ম জঁ-বাপ্তিস্ত বিও জেমস ক্লার্ক ম্যাক্সওয়েল জগদীশচন্দ্র বসু নিলস বোর আইজ্যাক নিউটন পল ডিরাক ফাউলা ভিলহেল্ম ভেবার মারি ক্যুরি রিচার্ড ফাইনম্যান রেনে দেকার্ত রবার্ট এডলার রোনাল্ড আর্নেস্ট আইচিসন লুই দ্য ব্রয় (faithful to the correct French pron. of Luis de Broglie) লুট‌উইখ বোল্ট্‌স্‌মান লিওনার্ট অয়লার স্টিফেন এল এডলার স্যামুয়েল কিং অ্যালিসন-মার্কিন যুক্তরাষ্ট্র (১৯০০-১৯৬৫) ডেরেক অ্যাবট ডেভিড জে আলবার্ট ডেভিড বোম ডেভিড ব্রুস্টার রসায়নবিজ্ঞানীদের তালিকা
সিস্টেম্‌স স্নায়ুবিজ্ঞান

সিস্টেম্‌স স্নায়ুবিজ্ঞান (ইংরেজি: Systems neuroscience) স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়। বিশ্লেষণের এই স্তরে স্নায়ুবিজ্ঞানীরা বোঝার চেষ্টা করেন কীভাবে বিভিন্ন স্নায়ুবর্তনী ইন্দ্রিয়গত তথ্য প্রক্রিয়া ও বিশ্লেষণ করে, কীভাবে বহিস্থ জগৎ সম্পর্কে ধারণা সৃষ্টি করে, সিদ্ধান্ত নেয় এবং অঙ্গ-প্রত্যঙ্গ নাড়ায়। মস্তিষ্কের আণবিক ও কোষীয় স্তরের স্নায়ুবিজ্ঞান এবং আচরণমূলক ও বোধগত স্নায়ুবিজ্ঞানে আলোচিত উচ্চস্তরের বিভিন্ন মানসিক ক্রিয়া যেমন ভাষা, স্মৃতি, আত্মসচেতনতা, ইত্যাদির মধ্যবর্তী স্থানের যে বিষয়বস্তু, তা-ই সিস্টেম্‌স স্নায়ুবিজ্ঞানীদের গবেষণার বিষয়।
মধ্য এমিনেন্স

মধ্য এমিনেন্স (ইংরেজি: Median eminence) মানব মস্তিষ্কের হাইপোথ্যালামাস অংশের নিম্ন সীমানার একটি অংশ। এটি পিটুইটারি গ্রন্থির ইনান্ডিবুলার স্টকের পেছনে অবস্থিত টিউবার সিনেরিয়ামের উপর অবস্থিত একটি স্ফীত অংশ।
ইনফান্ডিবুলার স্টক

ইনফান্ডিবুলার স্টক (ইংরেজি: Pituitary stalk বা Infundibular stalk বা শুধুমাত্র Infundibulum) হাইপোথ্যালামাস এবং পশ্চাৎ পিটুইটারি-র মধ্যকার সংযোগসূত্র। এটি মূলত হাইপোথ্যালামাস থেকে নির্গত অনেকগুলি অ্যাক্সন নিয়ে গঠিত। Grey's Anatomy Marieb, Elaine (২০১৪)। Anatomy & physiology। Glenview, IL: Pearson Education, Inc। আইএসবিএন 978-0321861580। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পার্স ইন্টারমেডিয়া

পার্স ইন্টেরমেডিয়া (ইংরেজি: Pars intermedia) তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ। এখানে তিন ধরনের কোষ দেখতে পাওয়া যায়: বেজোফিল, ক্রোমোফোব এবং কোলয়েড-পূর্ণ সিস্ট। সিস্টগুলি রাটকে-র থলির অবশেষ। মানুষের ফিটাসে এই অঞ্চল থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত।
পার্স টিউবেরালিস

পার্স টিউবেরালিস (ইংরেজি: Pars tuberalis) পিটুইটারি গ্রন্থির সম্মুখ খণ্ডে অবস্থিত একটি অংশ, যা ইনফান্ডিবুলার স্টককে জালিকাবিশিষ্ট নলের আকারে আবৃত করে থাকে।
গোনাডোট্রোপ

গোনাডোট্রোপ (Gonadotropes) অগ্র পিটুইটারিতে অবস্থিত ব্যাজোফিলীয় কোষ যা গোনাডোট্রোপিন জাতীয় হরমোন নিঃসরণ করে, যে হরমোনগুলি পুং ও স্ত্রী প্রজননতন্ত্রের বিভিন্ন কোষের উপর প্রভাব ফেলে। এগুলির নিঃসরণের পরিমাণ মস্তিষ্কের হাইপোথ্যালামাস থেকে নিয়ন্ত্রিত হয়। GTH বা গোনাডোট্রফিক হরমোন (Gonado- trophic Hormone) : এই গ্রন্থি পুরুষ ও স্ত্রীদেহে অবস্থিত জননগ্রন্থির (শুক্রাশয় ও ডিম্বাশয়) বৃদ্ধি নিয়ন্ত্রণ করে এবং তাদের হরমোন ক্ষরণে উদ্দীপিত করে। এই হরমোন চার প্রকারের হয়, যথা- (a) FSH বা ফলিকল স্টিমুলেটিং হরমোন, যা স্ত্রীদেহে ডিম্বাশয়ে গ্রাফিয়ান ফলিকল বা ডিম্বথলির আয়তন ও সংখ্যা বৃদ্ধিতে সাহায্য করে এবং তাকে উদ্দীপিত করে ইস্ট্রোজেন হরমোন নিঃসরণে সহায়তা করে। (b) LH বা লিউটিনাইজিং হরমোন, যা স্ত্রীদেহে করপাস লিউটিয়াম বা পীতগ্রন্থির বৃদ্ধি ঘটায় এবং তাকে উদ্দীপিত করে প্রোজেস্টেরন হরমোন নিঃসরণে সহায়তা করে। (c) ICSH বা ইন্টারস্টিসিয়াল সেল স্টিমুলেটিং হরমোন, যা পুরুষদেহে শুক্রাশয়স্থিত ইন্টারস্টিসিয়াল কোশসমূহকে উদ্দীপিত করে টেস্টোস্টেরন হরমোনের নিঃসরণ ঘটায়। (d) LTH বা লিউটোট্রপিক হরমোন বা প্রোল্যাকটিন, যা মাতৃদেহে স্তনদুগ্ধ উৎপাদনে ও স্তনগ্রন্থির বিকাশে সাহায্য করে।